Diari Oficial de la Generalitat Valenciana


Sumari del DOGV 7623, del 25-09-2015 (2015/7714)

Notificació de la sentència dictada en el procediment de guarda i custòdia número 1388/2014.
--------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7714


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1388/2014. [2015/7714]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que, en les actuacions de família, guarda, custòdia o aliments d'un fill menor no matrimonial 1388/2014, seguides a instàncies de Yaneth Bareño Fontecha contra Cristopher Emanuel Alcivar Ávila, en situació de rebel·lia, en data 30 d'abril de 2015, ha recaigut sentència la part dispositiva de la qual diu així:  
  
«Dispositiva  
Estime parcialment la demanda plantejada per Yaneth Bareño Fontecha contra Cristopher Emanuel Alcivar Ávila, declarat en rebel·lia, en què sigut part el ministeri fiscal, i procedix adoptar les mesures definitives següents respecte al fill comú, B.:  
1. Ambdós progenitors exerciran la pàtria potestat sobre el menor, si bé s'atribuïx a la demandant la guàrdia i custòdia del menor.  
2. A falta d'acord entre les parts, el pare podrà tindre el menor en la seua companyia caps de setmana alterns, des de l'eixida del col·legi el divendres, fins a les 20.00 hores del diumenge, en què entregarà el menor en el domicili matern, i els dimecres a la vesprada, des de l'eixida del col·legi fins a les 20.00 hores. Els períodes de vacacions escolars del menor es distribuiran per mitat entre els progenitors, tria la mare els anys parells i el pare els imparells, el període de vacacions en què el menor romandrà en la seua companyia. Les vacacions d'estiu es distribuiran per quinzenes alternes.  
3. El pare haurà d'abonar, en concepte de contribució als aliments del menor, amb efecte des de la presentació de la demanda, la quantitat de 200 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries, que s'abonaran la mitat de les que s'acrediten i resulten necessàries o hagen sigut consensuades per ambdós parts.  
Tot això sense fer una especial condemna en les costes d'este procediment.  
Contra esta resolució, es pot interposar un recurs d'apel·lació, que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència que pronuncie, mane i firme.»  
  
I, perquè valga de notificació en forma al demandat, Cristopher Emanuel Alcivar Ávila, en situació de rebel·lia i parador ignorat, expedisc i firme el present edicte.  
  
València, 21 de setembre de 2015.- La secretària judicial: Alicia Ordeig Rabadán.